pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก เตือน!!! ระวังมิจฉาชีพหลอกทำใบอนุญาตขับรถ ย้ำชัด สำนักงานขนส่งทุกแห่ง งด การดำเนินการด้านใบอนุญาตขับรถแล้ว ตั้งแต่วันที่ 31 มีนาคม 2563 ที่ผ่านมา  [กระทรวงคมนาคม]
วันศุกร์ที่ 10 เมษายน 2563
กรมการขนส่งทางบก เตือน!!! ระวังมิจฉาชีพหลอกทําใบอนุญาตขับรถ ย้ําชัด สํานักงานขนส่งทุกแห่ง งด การดําเนินการด้านใบอนุญาตขับรถแล้ว ตั้งแต่วันที่ 31 มีนาคม 2563 ที่ผ่านมา  [กระทรวงคมนาคม]
กรมการขนส่งทางบก เตือน!!! ระวังมิจฉาชีพหลอกทําใบอนุญาตขับรถ ย้ําชัด สํานักงานขนส่งทุกแห่ง งด การดําเนินการด้านใบอนุญาตขับรถแล้ว ตั้งแต่วันที่ 31 มีนาคม 2563 ที่ผ่านมา
กรมการขนส่งทางบก เตือน!!! ระวังมิจฉาชีพหลอกทําใบอนุญาตขับรถ ย้ําชัด สํานักงานขนส่งทุกแห่ง งด การดําเนินการด้านใบอนุญาตขับรถแล้ว ตั้งแต่วันที่ 31 มีนาคม 2563 ที่ผ่านมา ขอให้รอจนกว่าจะมีประกาศยกเลิกสถานการณ์ฉุกเฉินหรือมีประกาศเป็นอย่างอื่น
นายจิรุตม์ วิศาลจิตร อธิบดีกรมการขนส่งทางบก กล่าวว่า ตามนโยบายของรัฐมนตรีว่าการกระทรวงคมนาคม (นายศักดิ์สยาม ชิดชอบ) ให้ผ่อนผันขยายระยะเวลาหรืออายุของใบสําคัญรับรอง ใบอนุญาต สัญญา และหนังสือสําคัญ จากวันที่หมดอายุหรือสิ้นอายุออกไปจนกว่าจะมีการยกเลิกประกาศสถานการณ์ฉุกเฉิน โดยกรมการขนส่งทางบกได้งดการดําเนินการด้านใบอนุญาตขับรถตามกฎหมายว่าด้วยรถยนต์ และใบอนุญาตเป็นผู้ประจํารถตามกฎหมายว่าด้วยการขนส่งทางบก ณ ที่ทําการสํานักงานขนส่งทุกแห่ง และงดบริการการเรียนการสอนทั้งภาคทฤษฎีและภาคปฏิบัติของโรงเรียนสอนขับรถที่ได้รับการรับรองจากกรมการขนส่งทางบก ตั้งแต่วันที่ 31 มีนาคม 2563 เป็นต้นไป จนกว่าจะมีประกาศยกเลิกสถานการณ์ฉุกเฉินหรือมีประกาศเป็นอย่างอื่น จึงขอให้ประชาชนอย่าหลงเชื่อหากมีผู้ใดแอบอ้างอาสาดําเนินการด้านในอนุญาตขับรถให้โดยเด็ดขาด สูญเสียเงินและเสี่ยงต่อการสูญเสียเอกสารหลักฐานส่วนบุคคลที่กลุ่มมิจฉาชีพอาจนําไปใช้ก่ออาชญากรรมร้ายแรง ทั้งนี้ กรมการขนส่งทางบกได้ขอความร่วมมือไปยังสํานักงานตํารวจแห่งชาติ เพื่อให้ผ่อนผันการบังคับใช้กฎ ระเบียบใดๆ กับผู้ได้รับใบอนุญาตขับรถและใบอนุญาตเป็นผู้ประจํารถ ที่สิ้นอายุในช่วงตั้งแต่วันที่ 2 มกราคม 2563 จนถึงวันที่มีประกาศยกเลิกสถานการณ์ฉุกเฉินหรือมีประกาศเป็นอย่างอื่น โดยให้ถือว่ายังสามารถใช้ขับรถได้ในช่วงที่มีประกาศสถานการณ์ฉุกเฉิน ซึ่งทางสํานักงานตํารวจแห่งชาติอยู่ระหว่างการพิจารณาระยะเวลาผ่อนผันให้แก่ผู้ได้รับใบอนุญาตขับรถและใบอนุญาตเป็นผู้ประจํารถที่ใบอนุญาตสิ้นอายุในช่วงดังกล่าว
อธิบดีกรมการขนส่งทางบก กล่าวเพิ่มเติมว่า สําหรับผู้ที่ประสงค์จะต่ออายุใบอนุญาตขับรถและใบอนุญาตเป็นผู้ประจํารถ ในช่วงที่กรมการขนส่งทางบกงดการดําเนินการด้านใบอนุญาตขับรถนั้น แนะนําให้เข้าอบรมผ่านระบบ e-Learning ทางเว็บไซต์www.dlt-elearning.comซึ่งเป็นการอํานวยความสะดวก ลดขั้นตอนและระยะเวลาการมาติดต่อกับทางราชการ ไม่ใช่การต่ออายุใบอนุญาตขับรถออนไลน์ โดยหลังจากอบรมแล้วให้บันทึกผลการอบรมไว้และมาดําเนินการขอต่ออายุใบอนุญาตขับรถ ภายใน 15 วันทําการ นับแต่วันที่มีประกาศยกเลิกสถานการณ์ฉุกเฉิน หรือมีประกาศเป็นอย่างอื่น โดยการอบรมประกอบด้วย การอบรมต่ออายุใบอนุญาตขับรถส่วนบุคคล 5 ปี เป็น 5 ปี (รถยนต์, รถยนต์สามล้อ, รถจักรยานยนต์) จํานวน 1 ชั่วโมง การอบรมต่ออายุใบอนุญาตขับรถขนส่ง จํานวน 2 ชั่วโมง การอบรมต่ออายุใบอนุญาตขับรถสาธารณะ (รถยนต์สาธารณะ หรือ รถแท็กซี่, รถยนต์สามล้อสาธารณะ, รถจักรยานยนต์สาธารณะ) จํานวน 3 ชั่วโมง หากประชาชนพบเห็นบุคคลใดมีพฤติกรรมไม่น่าไว้วางใจหรือได้รับการติดต่ออาสาดําเนินการแทน สามารถแจ้งเจ้าหน้าที่เพื่อให้ความช่วยเหลือประชาชนได้ทันท่วงที หรือโทรสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-รมว.พม. รับมอบเครื่องอุปโภคบริโภค ที่จำเป็น เร่งทำถุงยังชีพช่วยกลุ่มเป้าหมายเดือดร้อนจากโรคโควิด -19 [กระทรวงพัฒนาสังคมเเละความมั่นคงของมนุษย์]
วันศุกร์ที่ 24 เมษายน 2563
รมว.พม. รับมอบเครื่องอุปโภคบริโภค ที่จําเป็น เร่งทําถุงยังชีพช่วยกลุ่มเป้าหมายเดือดร้อนจากโรคโควิด -19 [กระทรวงพัฒนาสังคมเเละความมั่นคงของมนุษย์]
รมว.พม. รับมอบเครื่องอุปโภคบริโภค ที่จําเป็น เร่งทําถุงยังชีพช่วยกลุ่มเป้าหมายเดือดร้อนจากโรคโควิด -19
วันนี้ (24 เม.ย. 63) เวลา 11.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถ.กรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) รับมอบเครื่องอุปโภคและบริโภคที่จําเป็น เพื่อจัดทําถุงยังชีพ ในโครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ สําหรับส่งมอบให้กับกลุ่มเป้าหมายและประชาชนที่เดือดร้อนจากการแพร่ระบาด ของโรคติดเชื้อไวรัสโคโรน่า 2019 (โควิด-19) จากนักศึกษาวิทยาลัยป้องกันราชอาณาจักร รุ่นที่ 2554 (วปอ.2554) ประกอบด้วย ข้าวสาร จํานวน 800 ถุง กุนเชียง จํานวน 400 ถุง ปลากระป๋อง จํานวน 200 กระป๋อง ไข่เค็ม จํานวน 800 แพ็ค หัวไชโป้ว จํานวน 400 ถุง และข้าวแต๋น จํานวน 1,000 ถุง
นายจุติ กล่าวว่า เนื่องจากสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ส่งผลกระทบ ต่อประชาชนทั่วประเทศทั้งด้านเศรษฐกิจและสังคม รวมถึงกลุ่มเป้าหมายของกระทรวง พม. ตั้งแต่เด็ก เยาวชน สตรี ผู้สูงอายุ คนพิการ คนไร้บ้าน และผู้ด้อยโอกาส รวมทั้ง ผู้มีรายได้น้อย ซึ่งขณะนี้ ได้รับความเดือดร้อนเป็นอย่างมาก เนื่องจากไม่สามารถใช้ชีวิตและประกอบอาชีพได้ตามปกติ ทําให้ขาดรายได้ที่เพียงพอสําหรับตนเองและครอบครัว ทั้งนี้ กระทรวงการพัฒนาสังคมและความมั่นคงของมนุษย์ (พม.) จึงได้จัดตั้งศูนย์รับบริจาคกระทรวงการพัฒนาสังคมและความมั่นคงของมนุษย์ เพื่อจัดสรรสิ่งของที่จําเป็นและเงินที่ได้รับบริจาคจากภาครัฐ ภาคเอกชน และภาคประชาสังคม ที่มีส่วนร่วมในการรับผิดชอบต่อสังคม และนําไปมอบให้กับกลุ่มเป้าหมายและประชาชนที่เดือดร้อนตามวัตถุประสงค์ของผู้บริจาค เป็นการช่วยเหลือและบรรเทา ความเดือดร้อนเฉพาะหน้า
นายจุติ กล่าวต่ออีกว่า ขอขอบคุณอย่างยิ่งสําหรับสิ่งของที่นํามาบริจาคในวันนี้ ซึ่งประเทศไทยกําลังประสบภาวะวิกฤติ แต่คนในสังคมยังมีความเอื้ออาทรต่อกัน เป็นการให้ที่ไม่มีขีดจํากัด ถ้าเราไม่ได้ประชาชนทุกคนที่มาช่วยกัน ก็จะไม่สําเร็จได้ มากเท่านี้ ขณะเดียวกันการแก้ไขปัญหาการแพร่ระบาดของโรคโควิด-19 ประเทศไทยสามารถจัดการได้ดีในลําดับต้นๆ ของโลก ซึ่งตนคิดว่าการให้นอกจากจะเป็นเรื่องของสิ่งของแล้ว เราทุกคนยังสามารถเป็นกําลังใจซึ่งกันและกันให้กับคนที่ต้องต่อสู้ต่อไป และคนไทยจะไม่ทิ้งกัน ซึ่งรัฐบาลจะไม่ทิ้งใครไว้ข้างหลัง
นายจุติ กล่าวเพิ่มเติมว่า ตนขอเชิญชวนทุกคนมาช่วยกันและร่วมบริจาค เพราะยังมีคนที่ต้องการความช่วยเหลืออีกมาก โดยเฉพาะกลุ่มคนเปราะบาง และผู้ที่กําลังประสบปัญหากว่าล้านคนที่ต้องช่วยเหลือดูแล ซึ่งกระทรวง พม. จะนําสิ่งของไปมอบให้กับคนที่ลําบากที่สุด และต้องการความช่วยเหลือมากที่สุดก่อน เพื่อให้ตรงตามวัตถุประสงค์ของผู้ให้มากที่สุด
รัฐบาลไทย-ข่าวทำเนียบรัฐบาล-สธ.พัฒนาโรงพยาบาลสวรรค์ประชารักษ์ เป็นศูนย์ความเป็นเลิศโรคหัวใจและหลอดเลือด โรคมะเร็ง
วันศุกร์ที่ 15 ธันวาคม 2560
สธ.พัฒนาโรงพยาบาลสวรรค์ประชารักษ์ เป็นศูนย์ความเป็นเลิศโรคหัวใจและหลอดเลือด โรคมะเร็ง
กระทรวงสาธารณสุข พัฒนาความเป็นเลิศโรงพยาบาลสวรรค์ประชารักษ์ เป็นศูนย์โรคหัวใจและหลอดเลือด โรคมะเร็ง ครบวงจร เพิ่มการเข้าถึงบริการระดับสูง ใกล้บ้าน ลดการส่งต่อผู้ป่วย
วันนี้ (15 ธันวาคม 2560) ที่โรงพยาบาลสวรรค์ประชารักษ์ จังหวัดนครสวรรค์ นายแพทย์กิตติศักดิ์ กลับดี ที่ปรึกษารัฐมนตรีว่าการกระทรวงสาธารณสุข พร้อมด้วย นายแพทย์ศุภกิจ ศิริลักษณ์ หัวหน้าผู้ตรวจราชการกระทรวงสาธารณสุข และคณะ ตรวจเยี่ยมการดําเนินงานเขตสุขภาพที่ 3 ประกอบด้วย 5 จังหวัด ได้แก่ จังหวัดชัยนาท กําแพงเพชร พิจิตร นครสวรรค์ อุทัยธานี และให้สัมภาษณ์ว่า ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ได้มอบหมายให้ติดตามการดําเนินงานตามแผนยุทธศาสตร์ชาติ 20 ปี (ด้านสาธารณสุข) พบว่า เขตสุขภาพที่ 3 มีผลงานเด่นใน 3 เรื่อง ได้แก่ การพัฒนาความเป็นเลิศโรงพยาบาลสวรรค์ประชารักษ์ ให้เป็นโรงพยาบาลศูนย์และแม่ข่ายด้านโรคหัวใจและหลอดเลือดของเขตสุขภาพที่ 3 มีห้องตรวจสวนหัวใจ ห้องผ่าตัดหัวใจ และหออภิบาลผู้ป่วยวิกฤติหัวใจ หรือ CCU รวมทั้งได้พัฒนาเครือข่ายให้มีช่องทางด่วน (fast track) สามารถให้ยาละลายลิ่มเลือดรักษาผู้ป่วยโรคหลอดเลือดหัวใจเฉียบพลัน สําเร็จร้อยละ 100 เฉลี่ยได้รับยาภายในระยะเวลา 21.5 นาที ให้บริการสวนหัวใจเพื่อวินิจฉัยและรักษาโรคไปแล้วกว่า 800 ราย ส่งผลให้ในปี 2560 อัตราการเสียชีวิตจากโรคหัวใจและหลอดเลือดลดลงกว่าร้อยละ 55 โดยจะเปิดบริการผ่าตัดหัวใจแบบเปิด (open heart surgery) ในปี 2561
นอกจากนี้ ได้เปิดศูนย์เชี่ยวชาญโรคมะเร็ง ที่โรงพยาบาลสวรรค์ประชารักษ์ (เขาเขียว) แห่งใหม่ ให้บริการรังสีรักษา เปิดฉายรังสีด้วยเครื่องจําลองแบบ 2 มิติ สามารถฉายรังสีผู้ป่วยได้วันละ 40 - 50 คน ให้บริการฉายรังสีเพื่อหวังผลหายขาดและการฉายรังสีแบบประคับประคอง ในผู้ป่วยมะเร็งเต้านม มะเร็งปากมดลูก มะเร็งลําไส้ใหญ่ และมะเร็งที่มีการแพร่กระจาย ในปี 2560 ให้บริการฉายรังสี ผู้ป่วย 339 คน รวม 5,538 ครั้ง ลดการส่งต่อผู้ป่วยไปโรงพยาบาลมะเร็งลพบุรีได้ร้อยละ 40 จาก 695 คนเหลือ 421 คน ลดระยะเวลารอคอย และลดค่าใช้จ่ายการตามจ่ายผู้ป่วยมะเร็งสิทธิประกันสุขภาพถ้วนหน้า 14 ล้านบาท ได้รับความพึงพอใจจากผู้ป่วยและญาติร้อยละ 90 ในปี 2562 จะเพิ่มการให้บริการฉายรังสีรักษาแบบหวังผลหายขาด ด้วยเครื่องฉายรังสีแบบ 3 มิติ ในผู้ป่วยมะเร็งระยะเริ่มต้นให้มากขึ้น สามารถดูแลผู้ป่วยมะเร็งได้อย่างครบวงจร
สําหรับ โรงพยาบาลกําแพงเพชร คาดว่าในปี 2562 จะเปิดการฝึกอบรมแพทย์ประจําบ้าน เพื่อวุฒิบัตรวิชาชีพเวชกรรม สาขาเวชศาสตร์ครอบครัว ร่วมกับคณะแพทย์ศาสตร์มหาวิทยาลัยนเรศวร ขณะนี้อยู่ระหว่างขอรับการประเมินเป็นสถาบันร่วมฝึกอบรม ซึ่งเป็นการวางรากฐานการผลิตแพทย์เวชศาสตร์ครอบครัว เพื่อให้มีแพทย์เวชศาสตร์ครอบครัวประจําคลินิกหมอครอบครัวให้เขตสุขภาพที่ 3 และประเทศในอนาคต
*************** 15 ธันวาคม 2560
รัฐบาลไทย-ข่าวทำเนียบรัฐบาล-รมว.ทส. ร่วมคณะรองนายกรัฐมนตรี (พลเอก ประวิตร วงษ์สุวรรณ์สุวรรณ) ติดตามการดำเนินโครงการสำคัญในพื้นที่จังหวัดขอนแก่น
วันเสาร์ที่ 7 กันยายน 2562
รมว.ทส. ร่วมคณะรองนายกรัฐมนตรี (พลเอก ประวิตร วงษ์สุวรรณ์สุวรรณ) ติดตามการดําเนินโครงการสําคัญในพื้นที่จังหวัดขอนแก่น
รมว.ทส. ร่วมคณะรองนายกรัฐมนตรี (พลเอก ประวิตร วงษ์สุวรรณ์สุวรรณ) ติดตามการดําเนินโครงการสําคัญในพื้นที่จังหวัดขอนแก่น
รมว.ทส. ร่วมคณะรองนายกรัฐมนตรี (พลเอก ประวิตร วงษ์สุวรรณ์สุวรรณ) ติดตามการดําเนินโครงการสําคัญในพื้นที่จังหวัดขอนแก่น
วันนี้ (7 กันยายน 2562)​ เวลา 15.00 น. ณ สํานักจัดการทรัพยากรป่าไม้ที่ 7 (ขอนแก่น)
รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา)​ ร่วมคณะ พลเอก ประวิตร วงษ์สุวรรณ รองนายกรัฐมนตรี ลงพื้นที่จังหวัดขอนแก่น เพื่อตรวจราชการ และมอบสิ่งของให้กับผู้ประสบอุกทกภัย ในพื้นที่จังหวัดขอนแก่น พร้อมทั้งเดินทางตรวจติดตามโครงการสวนป่าประชารัฐและมอบหนังสือแสดงโครงการป่าชุมชน ณ สํานักจัดการทรัพยากรป่าไม้ที่ 7 (ขอนแก่น) โดยมีผู้บริหาร ทส. มท. กษ. ร่วมคณะ
โครงการสวนป่าประชารัฐ เพื่อความสุขของคนไทย เป็นโครงการพัฒนาพื้นที่ที่อยู่ในความดูแลของของ ทส. ที่มีศักยภาพและอยู่ใกล้ชุมชน เพื่อให้เป็นสถานที่สําหรับประชาชนได้ใช้ประโยชน์ในการพักผ่อนหย่อนใจ ออกกําลังกาย และเป็นแหล่งศึกษาธรรมชาติ ซึ่งที่ผ่านมามีการเปิดสวนป่าประชารัฐแล้วทั้งสิ้น 97 แห่ง จากเป้าหมายรวม 115 แห่งทั่วประเทศ นอกจากนี้ท่านรองนายกรัฐมนตรีได้ติดตามการดําเนินการตามโครงการป่าชุมชน ซึ่งปัจจุบันกรมป่าไม้ดําเนินการจัดตั้งป่าชุมชนทั้งสิ้น 13,707 ป่าชุมชน เนื้อที่รวม 7.3 ล้านไร่ โดยจังหวัดขอนแก่นมีป่าชุมชนที่ได้รับการจัดตั้งแล้วทั้งสิ้น 333 ป่าชุมชน จากเป้าหมาย 378 ป่าชุมชน และในวันนี้มีการมอบหนังสือแสดงโครงการป่าชุมชนให้กับผู้แทนป่าชุมชนในเขตอําเภอเมืองจํานวน 5 หมู่บ้าน เนื้อที่รวม 935 ไร่ ในการนี้ท่านรองนายกรัฐมนตรีได้ตรวจเยี่ยมเจ้าหน้าที่ เยี่ยมชมคลีนิคป่าไม้ ตลาดประชารัฐ จุดแจกกล้าไม้ และรับชมนิทรรศการจากหน่วยงานต่างๆ พร้อมทั้งพบปะพูดคุยกับประชาชนที่มาร่วมงานด้วย
รัฐบาลไทย-ข่าวทำเนียบรัฐบาล-​กระทรวงอุตสาหกรรรม มอบรางวัลการบริหารสู่ความเป็นเลิศ ประจำปี 2559 ให้แก่ 7 องค์กรไทยคุณภาพ
วันศุกร์ที่ 24 มีนาคม 2560
​กระทรวงอุตสาหกรรรม มอบรางวัลการบริหารสู่ความเป็นเลิศ ประจําปี 2559 ให้แก่ 7 องค์กรไทยคุณภาพ
​กระทรวงอุตสาหกรรรม มอบรางวัลการบริหารสู่ความเป็นเลิศ ประจําปี 2559 ให้แก่ 7 องค์กรไทยคุณภาพ
เมื่อวันที่ 23 มีนาคม 2560 นายสมชาย หาญหิรัญ ปลัดกระทรวงอุตสาหกรรม เป็นประธานในพิธีมอบรางวัลคุณภาพแห่งชาติ ประจําปี 2559 ณ หอประชุมเล็ก ศูนย์วัฒนธรรมแห่งประเทศไทย โดยมี 7 องค์กรไทยคุณภาพ ทั้งองค์กรรัฐ เอกชนและรัฐวิสาหกิจ ดําเนินกิจการทั้งในภาคการผลิต การบริการ และสาธารณสุข ที่ผ่านเกณฑ์เข้ารับรางวัล “การบริหารสู่ความเป็นเลิศ หรือ Thailand Quality Class (TQC)” ประจําปี 2559 ได้สําเร็จ ทั้งนี้ รางวัลดังกล่าวให้ความสําคัญกับระบบบริหารจัดการที่เป็นเลิศ เพื่อพัฒนาขีดความสามารถในการแข่งขันทางธุรกิจ ก้าวไปสู่มาตรฐานสากล
สําหรับในปีนี้ ไม่มีองค์กรใดผ่านเกณฑ์การพิจารณาให้ได้รับรางวัลคุณภาพแห่งชาติ (Thailand Quality Award : TQA) และมีจํานวนองค์กรที่ผ่านการพิจารณาให้ได้รับรางวัล“การบริหารสู่ความเป็นเลิศ หรือ Thailand Quality Class (TQC)” ประจําปี 2559 ทั้งสิ้น 7 องค์กร ดังต่อไปนี้
1.กลุ่มธุรกิจผลิตภัณฑ์เอทิลีนออกไซด์ บริษัท พีทีที โกลบอล เคมิคอล จํากัด (มหาชน)
2.คณะแพทยศาสตร์ศิริราชพยาบาล มหาวิทยาลัยมหิดล
3.บริษัท ท่อส่งปิโตรเลียมไทย จํากัด
4.บริษัท พีทีที โพลีเมอร์ มาร์เก็ตติ้ง จํากัด
5.บริษัท พีทีที โพลีเมอร์ โลจิสติกส์ จํากัด
6.โรงไฟฟ้าน้ําพอง การไฟฟ้าฝ่ายผลิตแห่งประเทศไทย
7.โรงไฟฟ้าบางปะกง การไฟฟ้าฝ่ายผลิตแห่งประเทศไทย
ปลัดกระทรวงอุตสาหกรรม ได้กล่าวถึงความสําคัญของรางวัลคุณภาพแห่งชาติกับการผลักดันประเทศไทยไปสู่อุตสาหกรรม 4.0 ด้วยกระบวนการพัฒนาด้านนวัตกรรม “นวัตกรรมและความทันสมัยทางธุรกิจ ซึ่งเป็นหนึ่งกระบวนการในการสร้างสรรค์ผลิตภัณฑ์และการบริการในรูปแบบใหม่ ๆ กําลังได้รับความสําคัญมากยิ่งขึ้น เพื่อให้สอดรับกับกระแสแห่งความโลกาภิวัฒน์และการเปลี่ยนผ่านเข้าสู่ยุคดิจิทัลในยุคอุตสาหกรรม 4.0 การบริหารจัดการนวัตกรรมในองค์กรจึงมีความสําคัญอย่างมากในองค์กรยุคใหม่ และเกณฑ์รางวัลคุณภาพแห่งชาติได้บรรจุเรื่อง  การจัดการนวัตกรรมเข้าไปในค่านิยมหลักตั้งแต่เริ่มแรก การผลักดันนวัตกรรมให้เกิดในองค์กรนั้น จะต้องบริหารจัดการทั้งมิติในเรื่องคน เรื่องวัฒนธรรมองค์กร และกระบวนการ ทั้งสามมิตินี้ต้องประสานจนเป็นเนื้อเดียวกันซึ่งทั้งหมดนี้ได้ถูกเขียนไว้ในเกณฑ์รางวัลคุณภาพแห่งชาติ”
รัฐบาลไทย-ข่าวทำเนียบรัฐบาล-รมว.พม. ตรวจเยี่ยม ผส. เน้นขับเคลื่อนงานตามแผนการรองรับสังคมผู้สูงอายุ
วันพฤหัสบดีที่ 14 ธันวาคม 2560
รมว.พม. ตรวจเยี่ยม ผส. เน้นขับเคลื่อนงานตามแผนการรองรับสังคมผู้สูงอายุ
รมว.พม. ตรวจเยี่ยม ผส. เน้นขับเคลื่อนงานตามแผนการรองรับสังคมผู้สูงอายุ
เมื่อวันที่ 13 ธ.ค. 60 เวลา 13.30 น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ตรวจเยี่ยมกรมกิจการผู้สูงอายุ (ผส.) พร้อมรับฟังบรรยายสรุปภารกิจในภาพรวมของ ผส. โดยมี นางธนาภรณ์ พรมสุวรรณ อธิบดี ผส. เป็นผู้นําบรรยายสรุป จากนั้น มอบนโยบายและแนวทางการดําเนินงานตามภารกิจด้านผู้สูงอายุ พร้อมตรวจเยี่ยมอาคารสถานที่ และพบปะพูดคุยกับข้าราชการ เจ้าหน้าที่ ผส. เพื่อสร้างขวัญกําลังใจในการปฏิบัติงาน ณ กรมกิจการผู้สูงอายุ อาคารมหานครยิบซั่ม โซน B ถนนศรีอยุธยา เขตราชเทวี กรุงเทพฯ
พลเอก อนันตพร กล่าวว่า กระทรวงการพัฒนาสังคมและความมั่นคงของมนุษย์ (พม.) ในฐานะเป็นองค์กรและกําลังหลักด้านสังคมในการดําเนินภารกิจด้านสังคมตามนโยบายรัฐบาล "ลดความเหลื่อมล้ําทางสังคม และการสร้างโอกาสเข้าถึงบริการของรัฐ” โดยการขับเคลื่อนและผลักดันการดําเนินงานด้านผู้สูงอายุ ภายใต้กรมกิจการผู้สูงอายุ (ผส.) ซึ่งเป็นหน่วยงานในสังกัดกระทรวง พม. ที่มีภารกิจหลักในการส่งเสริมและพัฒนาศักยภาพ การจัดสวัสดิการและการคุ้มครองพิทักษ์สิทธิผู้สูงอายุ รวมทั้ง การพัฒนารูปแบบงานด้านสวัสดิการสังคมให้ครอบคลุม และตอบสนองต่อสถานการณ์ทางสังคม โดยรับผิดชอบดูแลผู้สูงอายุ อายุ 60 ปีขึ้นไป จํานวนกว่า 11.5 ล้านคน หรือร้อยละ 17.42 ของประชากรทั้งประเทศ โดยการดําเนินภารกิจด้านผู้สูงอายุตามแผนผู้สูงอายุแห่งชาติ ฉบับที่ 2 (พ.ศ.2545-2564) ฉบับปรับปรุง ครั้งที่ 1 พ.ศ.2552 ประกอบด้วย 5 ยุทธศาสตร์ ได้แก่ ยุทธศาสตร์ที่ 1 การเตรียมความพร้อมของประชากรเพื่อผู้สูงวัยสูงอายุที่มีคุณภาพ ยุทธศาสตร์ที่ 2 การส่งเสริมการพัฒนาผู้สูงอายุ ยุทธศาสตร์ที่ 3 ระบบคุ้มครองทางสังคมสําหรับผู้สูงอายุ ยุทธศาสตร์ที่ 4 การบริหารจัดการเพื่อการพัฒนางานด้านผู้สูงอายุอย่างบูรณาการระดับชาติ และการพัฒนาบุคลากรด้านผู้สูงอายุ และยุทธศาสตร์ที่ 5 การประมวล พัฒนา และเผยแพร่องค์ความรู้ด้านผู้สูงอายุ และติดตามประเมินผลการดําเนินการตามแผนผู้สูงอายุแห่งชาติ
พลเอก อนันตพร กล่าวเพิ่มเติมว่า ตนได้กําชับ ผส. เร่งแก้ไขปัญหา และเตรียมรองรับสังคมผู้สูงอายุ โดยให้จัดลําดับความเร่งด่วนของภารกิจ ดังนี้ 1) โครงการบริจาคเบี้ยยังชีพผู้สูงอายุเข้ากองทุนผู้สูงอายุ 2) แผนบูรณาการพัฒนาศักยภาพคนตามช่วงวัย 3) แผนบูรณาการสร้างความเสมอภาค เพื่อรองรับสังคมผู้สูงอายุ 4) แผนยุทธศาสตร์การเสริมสร้างสวัสดิการทางสังคมและยกระดับคุณภาพชีวิต อาทิ SDGs เป้าหมายที่ 1 และ 8 ยุทธศาสตร์ชาติ 20 ปี พ.ศ.2560-2579 แผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560-2564) แผนผู้สูงอายุแห่งชาติ ฉบับที่ 2 (พ.ศ.2545-2564) ฉบับปรับปรุง ครั้งที่ 1 พ.ศ.2552 และยุทธศาสตร์กระทรวง พม. 20 ปี (พ.ศ.2560-2579) 5) แผนงานพื้นฐานด้านการแก้ไขปัญหาความยากจนลดความเหลื่อมล้ําและสร้างการเจริญเติบโตจากภายใน และ 6) แผนงานส่งเสริมบุคลากรภาครัฐ และแผนงานกองทุนผู้สูงอายุ โดยบูรราการการทํางานทุกภาคส่วน เพื่อให้ผู้สูงอายุมีหลักประกันในการดํารงชีวิตที่มั่นคงในทุกมิติ และเป็นพลังในการขับเคลื่อนสังคมไทยต่อไป
รัฐบาลไทย-ข่าวทำเนียบรัฐบาล-ก.อุตฯ เร่งพัฒนาระบบ GIS เป็นเครื่องมือช่วยหาพื้นที่ลงทุน ให้ 5 อุตสาหกรรมนำร่อง พร้อมเปิดใช้งานสิงหาคมนี้
วันอังคารที่ 24 เมษายน 2561
ก.อุตฯ เร่งพัฒนาระบบ GIS เป็นเครื่องมือช่วยหาพื้นที่ลงทุน ให้ 5 อุตสาหกรรมนําร่อง พร้อมเปิดใช้งานสิงหาคมนี้
ปลัดกระทรวงอุตสาหกรรม เป็นประธานการแถลงข่าวโครงการระบบสารสนเทศทางภูมิศาสตร์ (Geographic Information System-GIS) ณ โรงแรมเดอะ สุโกศล กรุงเทพฯ
วันนี้ (24 เม.ย. 61) นายพสุ โลหารชุน ปลัดกระทรวงอุตสาหกรรม เป็นประธานการแถลงข่าวโครงการระบบสารสนเทศทางภูมิศาสตร์ (Geographic Information System-GIS) ซึ่งเป็นความร่วมมือระหว่างสํานักงานเศรษฐกิจอุตสาหกรรม กับสํานักงานศูนย์วิจัยและให้คําปรึกษาแห่งมหาวิทยาลัยธรรมศาสตร์ โดยมีนายศิริรุจ จุลกะรัตน์ ผู้อํานวยการสํานักเศรษฐกิจอุตสาหกรรม ให้การต้อนรับ และนายอภิจิณ โชติกเสถียร รองปลัดกระทรวงอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์ ร่วมเป็นเกียรติ ณ โรงแรมเดอะ สุโกศล กรุงเทพฯ
ปลัดกระทรวงอุตสาหกรรม กล่าวว่าการสร้างเครื่องมือการพัฒนาระบบสารสนเทศทางภูมิศาสตร์ (GIS) ของสํานักงานเศรษฐกิจอุตสาหกรรม เป็นไปตามที่รัฐบาลมีนโยบายผลักดันอุตสาหกรรมเป้าหมาย ให้ประสบผลสําเร็จ จึงจําเป็นต้องสร้างเครื่องมือที่สามารถนํามาใช้ในการเพิ่มศักยภาพในการแข่งขันของอุตสาหกรรม โดยระบบสารสนเทศทางภูมิศาสตร์ (GIS) เป็นระบบที่มีประสิทธิภาพในการจัดเก็บ จัดการ วิเคราะห์และแสดงผลข้อมูลทั้งในรูปแบบของแผนที่และฐานข้อมูลเพื่อประกอบการตัดสินใจในการเลือกทําเลที่ตั้งของนักลงทุน และสามารถสืบค้นข้อมูลของอุตสาหกรรมในเชิงพื้นที่ เช่น ศักยภาพของพื้นที่ในการลงทุน การขนส่ง ความหนาแน่นของโรงงานอุตสาหกรรม สาธารณูปโภค ความเหมาะสมในการลงทุนโดยนําร่อง 5 สาขาอุตสาหกรรม ได้แก่ 1.อุตสาหกรรมอิเล็กทรอนิกส์และอิเล็กทรอนิกส์อัจฉริยะ 2.อุตสาหกรรมแปรรูปอาหาร 3.หุ่นยนต์เพื่ออุตสาหกรรม 4.อุตสาหกรรมยานยนต์และยานยนต์สมัยใหม่ และ 5.อุตสาหกรรมการแพทย์ครบวงจร ทั้งนี้นอกจากจะให้บริการผ่านระบบอินเตอร์เน็ตแล้ว ยังมีการใช้งานในรูปแบบของแอปพลิเคชั่น (Application) ทั้งระบบ Android และ IOS เพื่อให้บุคลากรของกระทรวงอุตสาหกรรม ผู้ประกอบการ นักลงทุน และประชาชนผู้สนใจทั่วไป สามารถใช้งานได้อย่างทั่วถึง และคาดว่าระบบทั้งหมดจะเริ่มเปิดใช้ได้ในเดือนสิงหาคมนี้
------------------------------------
รัฐบาลไทย-ข่าวทำเนียบรัฐบาล-ก.ดิจิทัลฯ เดินหน้าโครงการดิจิทัลพาร์คไทยแลนด์ เผยบริษัทใหญ่ต่างชาติหลายเจ้าพร้อมร่วมลงทุน
วันจันทร์ที่ 8 พฤษภาคม 2560
ก.ดิจิทัลฯ เดินหน้าโครงการดิจิทัลพาร์คไทยแลนด์ เผยบริษัทใหญ่ต่างชาติหลายเจ้าพร้อมร่วมลงทุน
กระทรวงดิจิทัลเพื่อเศรษฐกิจและสังคมฯ
กระทรวงดิจิทัลเพื่อเศรษฐกิจและสังคม เร่งจัดตั้งเขตส่งเสริมอุตสาหกรรมและนวัตกรรมดิจิทัล หรือ Digital Park Thailand เดินหน้าจัดทํารายละเอียดประเภทกิจการ มาตรการส่งเสริมการลงทุนและอุตสาหกรรมดิจิทัล พร้อมชักชวนกลุ่มธุรกิจเป้าหมายร่วมลงทุน เผยขณะนี้มีบริษัทใหญ่จากต่างประเทศสนใจจํานวนมาก
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า ในการประชุมคณะกรรมการบริหารการพัฒนาระเบียงเศรษฐกิจพิเศษภาคตะวันออก (กรศ.) ครั้งที่ 2/2560 เมื่อวันที่ 4 พฤษภาคมที่ผ่านมา ซึ่งมีรัฐมนตรีว่าการกระทรวงอุตสาหกรรมเป็นประธานนั้น ที่ประชุมได้มีมติเห็นชอบให้นําเสนอคณะกรรมการนโยบาย ประกาศเขตส่งเสริมอุตสาหกรรมและนวัตกรรมดิจิทัล หรือ ดิจิทัลพาร์คไทยแลนด์ (Digital Park Thailand) ส่งเสริมให้เกิดการลงทุนและการพัฒนาเทคโนโลยีดิจิทัลยุคใหม่ผ่านธุรกิจดิจิทัลระดับโลก (Digital Global Player) และกลุ่มอุตสาหกรรมเป้าหมายของดิจิทัลพาร์คไทยแลนด์ และมอบหมายให้คณะอนุกรรมการนโยบายระเบียงเศรษฐกิจภาคตะวันออกเขตส่งเสริมอุตสาหกรรมและนวัตกรรมดิจิทัล จัดทํารายละเอียดประเภทกิจการ เกณฑ์การพิจารณา มาตรการส่งเสริมการลงทุน และมาตรการส่งเสริมอุตสาหกรรมดิจิทัล นําเสนอคณะกรรมการบริหารและคณะกรรมการที่เกี่ยวข้อง รวมทั้งเห็นชอบให้กระทรวงดิจิทัลเพื่อเศรษฐกิจและสังคม ทําหน้าที่ชักจูงบริษัทในกลุ่มนักลงทุนเป้าหมายให้เกิดผลเป็นรูปธรรมร่วมกับสํานักงานคณะกรรมการบริหารการพัฒนาระเบียงเศรษฐกิจพิเศษภาคตะวันออกและหน่วยงานที่เกี่ยวข้องต่อไป โดยให้ดําเนินงานร่วมกับชุมชนในพื้นที่ ถึงแนวทางที่ประชาชนจะได้รับประโยชน์จากเขตส่งเสริมอุตสาหกรรมและนวัตกรรมดิจิทัล ก่อนนําเสนอคณะกรรมการนโยบายฯ พิจารณาในการประชุมครั้งต่อไป
โดยต่อจากนี้ กระทรวงดิจิทัลฯ จะได้เร่งดําเนินการจัดตั้งดิจิทัลพาร์คไทยแลนด์ ซึ่งเป็นเขตนิคมอุตสาหกรรมเพื่อสร้างสรรค์นวัตกรรมด้านดิจิทัล เพื่อให้เกิดการถ่ายทอดเทคโนโลยี และสร้างสรรค์งานด้านดิจิทัลในรูปแบบต่าง ๆ บนพื้นที่กว่า 700 ไร่ ที่อําเภอศรีราชา จังหวัดชลบุรี ซึ่งปัจจุบันพื้นที่ดังกล่าวเป็นที่ตั้งของสถานีเคเบิลใต้น้ําและสถานีดาวเทียมภาคพื้นดิน ของบริษัท กสท โทรคมนาคม จํากัด (มหาชน) และกรมธุรกิจพลังงาน โดยตามแผนการจัดตั้งจะมีการจัดสรรพื้นที่สําหรับการลงทุนภาคเอกชนร้อยละ 70 และภาครัฐร้อยละ 30 ทั้งนี้ กระทรวงดิจิทัลฯ ได้เริ่มหารือและเชิญชวนบริษัทไอทีชั้นนําของโลกให้มาตั้งสํานักงานในดิจิทัลพาร์คไทยแลนด์บ้างแล้ว อาทิ เฟซบุ๊ก กูเกิล อเมซอน เป็นต้น
“สําหรับสิทธิประโยชน์ที่จะเสนอให้แก่บริษัทต่างๆ ที่จะมาตั้งสํานักงานในดิจิทัลพาร์คไทยแลนด์ คือ การยกเว้นภาษี 8 ปี และลดหย่อนร้อยละ 50 ในอีก 5 ปีถัดมา ส่วนผู้ที่ทํางานในพื้นที่ของดิจิทัลพาร์ค ไทยแลนด์ จะมีให้เลือกเสียภาษีเงินได้บุคคลธรรมดา 2 รูปแบบ คือ การเสียภาษีแบบขั้นบันไดตามปกติ และการเสียภาษีในอัตราคงที่ร้อยละ 17 ทั้งนี้ ในวันที่ 8 พฤษภาคมนี้ ได้มีการเชิญนักธุรกิจและสภาอุตสาหกรรมฮ่องกงเข้ามาเยี่ยมชมโครงการดิจิทัลพาร์คไทยแลนด์ ที่ศรีราชา โดยไทยได้จัดเตรียมการจับคู่ธุรกิจ (Business Matching) ระหว่างนักธุรกิจไทยและฮ่องกง เพื่อเปิดโอกาสให้ทั้งสองฝ่ายได้หารือและแลกเปลี่ยนความรู้ซึ่งกันและกันด้วย” ดร.พิเชฐฯ กล่าว
*************************************
รัฐบาลไทย-ข่าวทำเนียบรัฐบาล-โฆษกสำนักงานตำรวจแห่งชาติชี้แจงกระแสข่าวการจัดตั้งหน่วยงานเพื่อรับผิดชอบอาชญากรรมทางเทคโนโลยีครอบคลุมทั่วประเทศ
วันศุกร์ที่ 24 เมษายน 2563
โฆษกสํานักงานตํารวจแห่งชาติชี้แจงกระแสข่าวการจัดตั้งหน่วยงานเพื่อรับผิดชอบอาชญากรรมทางเทคโนโลยีครอบคลุมทั่วประเทศ
โฆษกสํานักงานตํารวจแห่งชาติชี้แจงกระแสข่าวการจัดตั้งหน่วยงานเพื่อรับผิดชอบอาชญากรรมทางเทคโนโลยีครอบคลุมทั่วประเทศ
23 เมษายน 2563 พลตํารวจโท ปิยะ อุทาโย ผู้ช่วยผู้บัญชาการตํารวจแห่งชาติ และโฆษกสํานักงานตํารวจแห่งชาติ ชี้แจงจากสภาพปัญหาการขยายตัวของอาชญากรรมทางเทคโนโลยีสารสนเทศในโลกยุคดิจิทัล ทําให้คดีอาชญากรรมที่เกี่ยวข้องกับเทคโนโลยีสารสนเทศมีปริมาณเพิ่มขึ้น ทั้งคดีที่ส่งผลต่อความเดือดร้อนของประชาชนโดยตรง และคดีที่เกี่ยวข้องกับความมั่นคงของประเทศ
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรี มีนโยบายให้สํานักงานตํารวจแห่งชาติเพิ่มประสิทธิภาพการทํางานเพื่อปกป้องประชาชน เยาวชน สังคมและประเทศชาติให้มีความปลอดภัย พลตํารวจเอก จักรทิพย์ ชัยจินดา ผู้บัญชาการตํารวจแห่งชาติ จึงได้มอบหมายให้ สํานักงานกําลังพล ไปทําการศึกษาและพิจารณาความเป็นไปได้ในการจัดตั้ง กองบัญชาการปราบปรามการกระทําความผิดเกี่ยวกับอาชญากรรมทางเทคโนโลยี ซึ่งจะเป็นหน่วยงานที่มีความเชี่ยวชาญเฉพาะด้าน ตลอดจนมีวิธีการปฏิบัติงานเพื่อให้สามารถบริการประชาชนได้อย่างมีประสิทธิภาพ
พลตํารวจโท ปิยะฯ กล่าวว่า ปัจจุบันคดีอาชญากรรมจํานวนมากกระทําผ่านเครือข่าย ทางอินเตอร์เน็ต เช่น การฉ้อโกงหลอกขายสินค้าออนไลน์ การหลอกให้โอนเงิน Fake News Roman Scam การเข้าถึง โจมตีหรือทําลายข้อมูลคอมพิวเตอร์เพื่อเรียกค่าไถ่ เป็นต้น ซึ่งคดีเหล่านี้ล้วนแล้วแต่มีความซับซ้อน การสืบสวนสอบสวนจําเป็นต้องดําเนินการโดยเร่งด่วน การเก็บพยานหลักฐาน การตรวจพิสูจน์ การวิเคราะห์แนวโน้มอาชญากรรม รวมถึงการพัฒนาระบบและบริหารจัดการองค์ความรู้ จําเป็นจะต้องมีบุคลากรที่มีความเชี่ยวชาญเฉพาะด้าน มีอุปกรณ์และเทคโนโลยีที่ทันสมัย ตลอดจนสามารถร่วมปฏิบัติหรือสนับสนุนการปฏิบัติของหน่วยงานอื่นได้อย่างมีประสิทธิภาพ ซึ่งกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี หรือ บก.ปอท. ในปัจจุบัน มีขีดจํากัดในด้านกําลังพล ไม่สามารถรองรับคดีอาชญากรรมทางเทคโนโลยีที่มีแนวโน้มจํานวนคดีที่เกิดขึ้นสูงขึ้นในอนาคตได้
“ปัจจุบันสํานักงานตํารวจแห่งชาติ จึงได้ร่วมกับกระทรวงดิจิทัลเพื่อเศรษฐกิจและสังคม และหน่วยงานต่างๆ ที่มีภารกิจด้านเทคโนโลยีสารสนเทศ ศึกษาและวิเคราะห์ความเป็นไปได้ ในการจัดตั้ง กองบัญชาการปราบปรามการกระทําความผิดเกี่ยวกับอาชญากรรมทางเทคโนโลยี โดยจะพิจารณาถึงขีดความสามารถในการอํานวยความยุติธรรมและการให้บริการประชาชน เป็นหลัก ขอยืนยันกับพี่น้องประชาชนอีกครั้งว่า ไม่ได้ดําเนินการเพื่อปิดกั้นเสรีภาพในการรับรู้ข้อมูลข่าวสารและการแสดงความคิดเห็นของประชาชนแต่อย่างใด แต่สํานักงานตํารวจแห่งชาติจะมุ่งมั่นทุ่มเทและพัฒนาขีดความสามารถ เพื่อพิทักษ์ปกป้อง ประชาชน เยาวชน สังคม และประเทศชาติ ให้ปลอดภัยจากอาชญากรรมทางไซเบอร์ รวมถึงเป็นหลักประกันความยุติธรรมในชีวิตและทรัพย์สินของประชาชนที่มีมาตรฐานสากล” พลตํารวจโท ปิยะฯ กล่าวทิ้งท้าย
...................................